**Μ. ΚΩΝΣΤΑΝΤΙΝΟΣ: ΕΚΧΡΙΣΤΙΑΝΙΣΜΟΣ ΚΑΙ ΙΣΧΥΡΟΠΟΙΗΣΗ ΤΗΣ ΡΩΜΑΪΚΗΣ ΑΝΑΤΟΛΗΣ**

**Η δημιουργία του χριστιανικού ρωμαϊκού κράτους**

Το σύστημα της Τετραρχίας δεν έδωσε λύσεις στα προβλήματα / ενίσχυσε τον ανταγωνισμό και τις συγκρούσεις ανάμεσα στους Αυγούστους και τους Καίσαρες (305 – 324 μ.Χ.). Από τις συγκρούσεις αυτές νικητής αναδείχτηκε ο Κωνσταντίνος, γιος του Κωνστάντιου, Καίσαρας της Δύσης.

Σημαντικά γεγονότα προς την πλήρη επικράτηση του Κωνσταντίνου:

* 312 μ.Χ.: νικά τον Αύγουστο της Δύσης Μαξέντιο στη Μουλβία γέφυρα.
* 313 μ.Χ.: αποφασίζει μαζί με τον Αύγουστο της Ανατολής Λικίνιο να συνεργαστούν και να μην προσλάβουν Καίσαρες.
* 324 μ.Χ.: Νικά τον Λικίνιο κοντά στην Αδριανούπολη.

Ο Κωνσταντίνος, ως μονοκράτορας, κάνει το πολίτευμά του ακόμα πιο απολυταρχικό:

* Απρόσιτος στους υπηκόους και στη σύγκλητο.
* Περιβάλλεται από ανακτορικούς υπαλλήλους και το ανακτορικό συμβούλιο, το οποίο λειτουργεί συμβουλευτικά και μόνο όταν το θέλει ο αυτοκράτορας.
* Η σύγκλητος μεταφέρεται στην Κωνσταντινούπολη και μετατρέπεται σε τιμητικό σώμα χωρίς εξουσία.

Ζήτημα αυτοκρατορικής λατρείας:

* Ο αυτοκράτορας δεν είναι πλέον θεός, αλλά ο εκλεκτός του θεού.
* Διατηρεί τον τίτλο του «Μέγιστου αρχιερέως» αλλά υποστηρίζει το χριστιανισμό, για να ενισχύσει την αυτοκρατορία.

Σχέση Κωνσταντίνου και χριστιανισμού: ένα ζήτημα επιστημονικής σύγκρουσης / πολιτικά ή θρησκευτικά τα κίνητρα του Κωνσταντίνου;

* Μετά τη νίκη κατά του Μαξέντιου φαίνεται ότι συνειδητά έχει αποδεχτεί το χριστιανισμό.
* Υιοθετεί το χριστόγραμμα ως σύμβολο στις ασπίδες των στρατιωτών και την αυτοκρατορική σημαία.
* **Διάταγμα των Μεδιολάνων (Διάταγμα της ανεξιθρησκίας**): Το 313 μ.Χ. ο Κωνσταντίνος και ο Λικίνιος καθιερώνουν την απόλυτη ελευθερία στην επιλογή της θρησκείας για τους κατοίκους της αυτοκρατορίας / Παύουν οι διακρίσεις εις βάρος των χριστιανών.
* Καθιερώνει το θεσμό των Οικουμενικών συνόδων για να προστατεύσει το χριστιανισμό από τις αιρέσεις.
* Συμβάλλει, με τη μητέρα του, στην οικοδόμηση εκκλησιών.
* Λίγο πριν πεθάνει βαφτίζεται χριστιανός.

**Η ίδρυση της Κωνσταντινούπολης**

Ο Κωνσταντίνος μετέφερε το κέντρο της αυτοκρατορίας στην Ανατολή, ώστε να ισχυροποιήσει και να εκχριστιανίσει την αυτοκρατορία.

Ιδρύει τη **Νέα Ρώμη**, στη θέση του αρχαίου Βυζαντίου / εγκαίνια στις 11 Μαΐου 330 μ.Χ. / η πόλη έμεινε γνωστή ως Κωνσταντίνου-πόλις / Αρχίζει η ιστορία της Ρωμαϊκής αυτοκρατορίας της Ανατολής.

Λόγοι μεταφοράς της πρωτεύουσας:

* Αντιμετώπιση των βαρβαρικών επιδρομών
* Η Ρώμη αποτελούσε πόλο έλξης για τους λαούς της Δύσης και ήταν ταυτισμένη με τη ρωμαϊκή παράδοση.
* Η Νέα Ρώμη βρισκόταν σε προνομιακή θέση γιατί:
  + Εξασφάλιζε καλύτερη άμυνα και οικονομική ανάπτυξη
  + Βρισκόταν σε περιοχή όπου την πλειοψηφία αποτελούσαν οι Έλληνες και οι χριστιανοί.

Με τη μεταφορά της πρωτεύουσας η αυτοκρατορία μετακινείται σταδιακά από το λατινικό στον ελληνικό πολιτιστικό χώρο.

**Η αυτοκρατορία της Κωνσταντινούπολης βασίστηκε στη ρωμαϊκή πολιτική παράδοση / τη χριστιανική πίστη / την ελληνική πολιτιστική κληρονομιά.**

**Ο εξελληνισμός του Ανατολικού ρωμαϊκού κράτους**

Μεταφορά πρωτεύουσας στην Ανατολή→ μετεξέλιξη της αυτοκρατορίας βάσει της ρωμαϊκής πολιτικής παράδοσης, της χριστιανικής πίστης και της ελληνικής πολιτιστικής κληρονομιάς.

Βαθμιαίος εξελληνισμός του ανατολικού τμήματος της αυτοκρατορίας. Λόγοι:

* Πληθυσμιακή υπεροχή του ελληνικού στοιχείου
* Πολιτιστική παράδοση των ελληνιστικών χρόνων που παραμένει ζωντανή:
  + Η ελληνική παιδεία (φιλοσοφική σκέψη, ρητορεία) καλλιεργείται στις φιλοσοφικές σχολές της Ανατολής (Αλεξάνδρεια, Αντιόχεια, Αθήνα). / ο αυτοκράτορας Ιουλιανός και πολλοί δάσκαλοι και ιεράρχες της εποχής έχουν διαπαιδαγωγηθεί σε αυτές τις σχολές. / κυριαρχεί η σχολή του νεοπλατωνισμού.
* Διαίρεση της αυτοκρατορίας σε ανατολικό και δυτικό τμήμα, που ξεκίνησε από το Διοκλητιανό, και σταδιακή αυτονόμηση του ανατολικού τμήματος:
  + **395 μ.Χ.:** Ο **Θεοδόσιος** μοίρασε την αυτοκρατορία στους γιους του (Αρκάδιο και Ονώριο), δίνοντας το ανατολικό τμήμα στον πρωτότοκο Αρκάδιο. / Οριστικός πλέον ο χωρισμός της αυτοκρατορίας.

**Δυτικό τμήμα της αυτοκρατορίας:** Εισβολή γερμανικών φύλων→ τέλος του ρωμαϊκού κόσμου.

**Ανατολικό τμήμα αυτοκρατορίας:**  ο κίνδυνος εκγερμανισμού του κράτους αποφεύχθηκε / δημιουργία αντιγερμανικής-αντιγοτθικής κίνησης από λόγιους και πολιτικούς→ επιβίωση και μετεξέλιξη του κράτους στη βυζαντινή του μορφή.

* Κέντρο πλέον της πνευματικής δραστηριότητας γίνεται η Κωνσταντινούπολη.
* Ο Θεοδόσιος Β΄ ιδρύσει το **Πανδιδακτήριο** (425 μ.Χ.). / η διδασκαλία της ελληνικής φιλολογίας και γλώσσας υπερτερεί της λατινικής.
* Αυτοκρατορικά διατάγματα (397 και 439 μ.Χ.) επιτρέπουν τη σύνταξη δικαστικών αποφάσεων και διαθηκών στην ελληνική γλώσσα.

**Το τέλος του Δυτικού ρωμαϊκού κράτους**

**Μέσα 5ου αι:** επικρατεί συνεχής αναταραχή:

* Το κράτος έχει αποδιοργανωθεί
* Ο στρατός είναι στα χέρια γερμανών μισθοφόρων.
* Ανίκανοι αυτοκράτορες διατηρούν το θρόνο χάρη: στη συγκατάθεση της Κωνσταντινούπολης, την υποστήριξη των Γερμανών και το σεβασμό των βάρβαρων προς το θεσμό του Ρωμαίου αυτοκράτορα.

**476 μ.Χ.:** Ο **Οδόακρος**, ηγεμόνας των Ερούλων, καθαιρεί τον Ρωμύλο Αυγουστύλο, που δεν είχε την έγκριση της Κωνσταντινούπολης. / Ζητά από τον αυτοκράτορα Ζήνωνα την άδεια να κυβερνήσει τη Δύση εξ ονόματος του αυτοκράτορα. / Ο αυτοκράτορας της Κωνσταντινούπολης τον αναγνώρισε ως διοικητή της Ιταλίας με τον τίτλο του πατρικίου./ Θεωρείται το τέλος του Δυτικού ρωμαϊκού κράτους.